25. ΝΟΜΟΣ υπ’ αριθ.1711 της 30/30 Μάρτ.1951  Περί διατάξεων τινων αφορωσών το Σώμα της Αστυνομίας Πόλεων.  Άρθρ.1.-1.Της παρά τω Υπουργείω Εσωτερικών Γενικής Διευθύνσεως Αστυνομίας Πόλεων προΐσταται Αστυνομικός υπάλληλος φέρων τον βαθμόν Αρχηγού Αστυνομίας Πόλεων. 2.Ούτος κέκτηται την κατά τας κειμένας διατάξεις δικαιοδοσίαν και αρμοδιότητα του Διοικητικού Γενικού Διευθυντού της Γενικής Διευθύνσεως Αστυνομίας Πόλεων. 3.Δια Β.Δ/τος εκδιδομένου προτάσει του επί των Εσωτερικών Υπουργού θέλει ρυθμισθή λεπτομερέστερον η δικαιοδοσία και αρμοδιότης αυτού, ως και πάσα άλλη αναγκαία λεπτομέρεια δια την εφαρμογήν του παρόντος Νόμου.  Άρθρ.2.-1.Κατά την πρώτην εφαρμογήν του παρόντος Νόμου εις την θέσιν του Γενικού Διευθυντού Αστυνομίας Πόλεων του Υπουργείου Εσωτερικών δύναται να τοποθετητή προαγόμενος δια Β.Δ/τος και μετ’ απόφασιν του Υπουργικού Συμβουλίου εις τον βαθμόν του Αρχηγού Αστυνομίας Πόλεων είς των Αστυνομικών Διευθυντών α΄τάξεως εκ των κεκτημένων τα προς προαγωγήν προσόντα. 2.Η θέσις του Αρχηγού Γενικού Διευθυντού Αστυνομίας Πόλεων καθίσταται οργανική καταργουμένης της οργανικής θέσεως του Διοικητικού Γενικού Διευθυντού Αστυνομίας Πόλεων του Υπουργείου Εσωτερικών.  Άρθρ.3.-1.Πάσα διάταξις γενική ή ειδική αντικειμένη εις τον παρόντα Νόμον καταργείται. 2.Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως.  4.Α.α.25 Υπουργείο Δημόσιας Τάξης (Οργανικές Διατάξεις)   